Sebastien «Seppe» Smits (født 13. juli 1991 i Wilrijk) er en profesjonell snøbrettkjører fra Belgia. Han deltok i Vinter-OL 2014 i Sotsji i øvelsen slopestyle, som han vant gullmedalje i under VM i snowboard 2011. I OL 2014 ble han nummer fem i sitt kvalifiseringsheat med poengsummen 91.00, noe som var 0.25 poeng fra en fjerdeplass og finaleplass. I det andre heatet ville poengsummen ha holdt til andreplass. I semifinalen ble Smits igjen nummer fem med 84.50, igjen 0.25 poeng fra en fjerdeplass og finale.